
[bookmark: _Hlk106707073]RIIGIVARA KASUTAMISE KOKKULEPE NR 3.2-1/22/1466-1
Tallinnas,	(kuupäev digiallkirjas)

Transpordiamet (Majandus- ja Kommunikatsiooniministeeriumi volitusel, edaspidi kinnisasja omanik), registrikood 70001490, asukoht Valge 4, 11413 Tallinn, keda esindab majandus- ja taristuministri 15.11.2021 käskkirja nr 227 „Volituse andmine Transpordiametile“, Transpordiameti peadirektori 20.12.2021 nr 1.1-1/21/727 „Volituste andmine“ alusel teemaa osakonna teemaa projektijuhti Kalev Repp, 
ja 
Kaitseministeerium, registrikood 70004502, asukoht Kesklinna linnaosa, Sakala tn 1, 15094, Tallinn, keda esindab kaitseministri 10.07.2017 käskkirja nr 373 „Kaitseministeeriumi valitsemisel oleva riigivara käsutamise kord“ p 1.4.2. alusel kaitseminister Kalle Laanet (edaspidi õigustatud isik), 

[bookmark: _GoBack][bookmark: _Hlk106707171][bookmark: _Hlk106707184]võttes aluseks riigivaraseaduse § 16 lõigetes 2 ja 3 sätestatut, Transpordiameti maade osakonna juhataja 21.06.2022 korraldust nr 1.1-3/22/496 ning arvestades Kaitseministeeriumi esitatud taotlust (Transpordiameti dokumendiregistris registreeritud taotlus nr 8-4/22/10997-1) leppisid pooled kokku sõlmida käesolev kokkuleppe (edaspidi „kokkulepe“) soomusrongi maketi paigaldamiseks ning talumiseks alljärgnevas:

1. Pooled on kokku leppinud, et Majandus- ja Kommunikatsiooniministeeriumi valitsemisel oleva järgmise kinnisasja osa (edaspidi kasutusõiguse ala) antakse tasuta ja tähtajatult Kaitseministeeriumile kasutamiseks tema põhimäärusest tulenevate ülesannete täitmiseks:

1.1. [bookmark: _Hlk66092955]Pärnu maakonnas Lääneranna vallas Virtsu alevikus asuva 10 Risti-Virtsu-Kuivastu-Kuressaare tee L1 katastriüksuse (katastriüksuse tunnus 19502:003:0051, kinnistusosakonna registriosa nr 1081532) osa, mis asub riigitee 10 Risti-Virtsu-Kuivastu-Kuressaare kilomeetril 67,48. Kasutusse antav ala on kirjeldatud kokkuleppe lisas olevatel plaanidel.

2. Kasutusõiguse ala antakse kasutamiseks järgmistel tingimustel:
2.1. kasutusõiguse ala antakse kasutusse tasuta ja tähtajatult; 
2.2. kasutusõiguse sisuks on õigustatud isikule õiguse andmine kasutusõiguse alale soomusrongi maketi paigaldamiseks, ehitamiseks, omamiseks, remontimiseks, hooldamiseks ja muul viisil ekspluateerimiseks maketi püsimise eesmärgil;
2.3. õigustatud isik vastutab asendplaanide ja tegelikule olukorrale vastavuse eest. Kui selgub, et makett ei ole kooskõlastuse kohaselt paigaldatud, on õigustatud isik kohustatud 30 päeva jooksul oma kuludega maketti ümber paigutama Transpordiametiga kooskõlastatud asukohta; 
2.4. õigustud isik kohustub lubama kinnisasja omanikul või tema poolt volitatud isikul ilma täiendavate kooskõlastusteta teostada kasutusõiguse alal riigitee teehooldetöid. Kinnisasja omanik on kohustatud õigustatud isikule hüvitama võimalikud kahjud, mis tekivad punktis 2.2 nimetatud rajatistele teehooldustööde käigus;  
2.5. õigustatud isik kohustub tagama ja vastutab kasutusõiguse alas heakorra ja ohutuse eest; 
2.6. õigustatud isik kohustub kokkuleppe lõpetamise kuupäevast 8 kuu jooksul likvideerima kasutusõiguse alast punktis 2.2 nimetatud maketi ja taastama kokkuleppe sõlmimisele eelnenud olukorra.
2.7. õigustatud isik kohustub hüvitama kinnisasja omanikule ja/või kolmandatele isikutele kasutusõiguse alal maketi paigaldamisega, ehitamisega või hiljem kasutamisega neile tekitatud kahju;
2.8. õigustatud isik kohustub tagama kasutusõiguse ala kasutamisel õigusaktidest tulenevate nõuete järgimise;
2.9. katastriüksusega 19502:003:0051 seotud maksud tasub ning kõrvalkulud ja koormised kannab õigustatud isik proportsionaalselt kasutusõiguse ala ulatusega juhul, kui need on seotud kasutusõiguse alaga.

3. [bookmark: _Hlk66093004][bookmark: _Hlk106707203]Kokkuleppe punktis 2.2 mainitud soomusrongi makett tuleb ehitada ja paigaldada vastavalt Transpordiameti 12.05.2022. a kooskõlastusele nr 7.1-2/22/1578-2.

4. Kasutusõiguse ala jääb õigustatud isiku ja Transpordiameti kui riigivara valitsemiseks volitatud asutuse kaasvaldusesse. Transpordiameti valdus ei ole kasutusse antaval alal mingil viisil piiratud.

5. Käesoleva kokkuleppe võib lõpetada poolte kokkuleppel. Lõpetamiseks tuleb ühel poolel kokkuleppe lõpetamise soovist ette teatada vähemalt 30 päeva.

6. Lisa: Lisa_1. Virtsu_asendiplaan_1-500
               Lisa_2. Virtsu_asendiplaan_1-100

Käesolev kokkulepe on poolte vahel allkirjastatud digitaalselt.

